QORTI TAL-MAGISTRATI (MALTA) Seduta tat-2 ta' Dicembru, 2014 Kopja Informali ta' Sentenza Wara li rat l-imputazzjonijiet fil-konfront ta' Patrick Grixti detentur tal- karta tal-identita bin-numru 051978M fejn ġie mixli talli fl-20 t'Awissu 2014 u matul dawn l-aħħar jiem f'dawn il-Gżejjer : Qrati tal-Gustizzja Kopja Informali ta' Sentenza (a) impjega jew ta xogħol lil persuni li ma kienux persuni eżenti u li ma kellhomx liċenzja mogħtija lilhom għal dak l-impjieg jew xogħol skont id-disposizzjonijiet tal-Att tal-Immigrazzjoni jew mod ieħor għen jew assista persuni eżenti fl-għemil ta' reat maħsub taħt l-Artikolu 32 tal-Kapitolu 217 tal-Liġijiet ta' Malta; (b) talli fl-istess żmien, lok u ċirkostanzi bħala persuna responsabbli tax-xogħol li kien qiegħed isir ġewwa l-Isplash and Fun Park ġewwa Baħar iċ-Ċagħak impjegajt persuni li ma kinux ċittadini ta' Malta meta dawn il-persuni ma kellhomx permess validu u uffiċjali; (c) talli fl-istess żmien, lok, u ċirkostanzi bħala principal jew persuna li imjegat persuni oħra "full time", "part-time" jew xort'oħra b'kuntratt definit jew bi prova inqast milli tinnotifika lill-Korporazzjoni tax-Xogħol u Taħriġ b'dan l-impjieg kif hemm fl-Avviż Legali 110 tas-sena 1993. Rat li matul is-seduta tat-2 ta' Diċembru 2014 l-Uffiċjal Prosekutur ikkonferma l-imputazzjonijiet bil-ġurament tiegħu u matul il-kors tal- eżami tal-imputat skont l-Artikoli 392 u 370(4) tal-Kodiċi Kriminali l- istess imputat wieġeb li ma kellux oġġezzjoni li l-każ tiegħu jigi trattat bi proċedura sommarja; Rat il-kunsens tal-Avukat Ġenerali a fol 17 li permezz tiegħu iddikjara li kien qiegħed jagħti l-kunsens tiegħu sabiex dan il-każ jiġi trattat bi proċedura sommarja; Rat li matul l-istess eżami tal-imputat ai termini tal-Artikolu 392(1) tal- Kodiċi Kriminali, l-imputat, debitament assistit mill-konsulent legali bħala Avukat tal-Għajnuna Legali tenna li huwa ħati tal-imputazzjonijiet miġjuba kontra tiegħu. Qrati tal-Gustizzja Kopja Informali ta' Sentenza Il-Qorti wissiet lill-imputat bl-aktar mod solenni rigward il-konsegwenzi tal-ammissjoni tiegħu u wara li tagħtu ftit taż-żmien sabiex anke jikkonsulta mal-Avukat Difensur u jiddeċiedi jekk hux sejjer jerġa lura minnha, l-imputat wieġeb li huwa ħati tal-imputazzjoni miġjuba kontra tiegħu; tal-ammissjoni inkondizzjonata għandhiex alternattiva għajr ħlief li ssibu ħati tal-imputazzjoni miġjuba kontra tiegħu; Rat id-dokumenti eżebiti u l-atti proċesswali kollha, inkluż il-fedina penali tal-imputat; Semgħet lill-partijiet jittrattaw dwar il-piena. GĦALDAQSTANT : - Wara li rat l-Artikolu 32 tal-Kapitolu 217 tal-Liġijiet ta' Malta, kif ukoll ir-regolamenti 3(a), 7 u 10 tal-Avviż Legali 110 tal-1993, filwaqt li ssib lill-imputat ħati tal-imputazzjonijiet miġjuba kontih wara li rat l- Artikolu 17(f)(h) tqis rabta ta' reat uniku bejn l-ewwel u t-tieni imputazzjoni u lill-imputat għall-piena ta' multa kumplessiva ta' elf u tliet mitt euro (€1300) liema multa qiegħed jiġi awtorizzat sabiex iħallasha fi żmien sitt xhur millum. Qrati tal-Gustizzja Kopja Informali ta' Sentenza Mogħtija illum it-3 ta' Diċembru 2014 fil-Qrati tal-Ġustizzja, Marsaskala. Qrati tal-Gustizzja